kardosdrur/scandi-wiki huggingface dataset:
Jacob Weble

Jacob Weble (født 10. september 1970) er en dansk skuespiller.

Filmografi 
 Cecilie (2007) – Betjent

Tv-serier 
 Strisser på Samsø, afsnit 5 (1997) – Kesse
 Taxa, afsnit 44 (1999) – Jesper
 Klovn (2005-2009) – Pivert
 Album, afsnit 4 (2008) – Fakse fyr
 Mikkel og Guldkortet, afsnit 1-24 (2008) – Anders
 Forbrydelsen II, afsnit 3 (2009) – Politibetjent

Eksterne henvisninger 
 

Skuespillere fra Danmark
Post-mortem fotografering

Post-mortem fotografering (også kendt som sørgeportrætter og memento mori) er fotografisk afbildning af nyligt døde personer.

Historisk 
Opfindelsen af daguerreotypi i 1839 gjorde portrættering langt mere udbredt, da mange, som ikke havde råd til betalingen af et malet portræt, nu havde muligheden for en afbildning. Denne billigere og hurtigere måde gav middelklassen muligheden for at mindes kære afdøde.

Fotografierne tjente mere som et minde om afdøde end en egentlig påmindelse om den menneskelige dødelighed. Det var især almindeligt med yngre børn. (1800-tallets børnedødelighed var meget høj, og et post-mortem fotografi kunne være det eneste foto en familie ejede). Den senere opfindelse af carte-de-visite, som muliggjorde masseproduktion ud fra et enkelt negativ betød, at kopier af billedet kunne sendes til slægtninge.

Brugen af billederne nåede sin storhedstid i slutningen af det 19. århundrede og døde ud efterhånden som snapshot-fotografering blev mere almindeligt. Der findes få eksempler på, at mindeportrætterne blev udført et stykke ind i det 20. århundrede.

Stilistisk udvikling 
De tidligste post-mortem fotografier er normalt close-ups af ansigtet eller hele kroppen og involverer sjældent en kiste. Den afdøde er normalt skildret som i dyb søvn, eller er arrangeret i en naturlig position i forsøget at få det til at tage sig mere livagtigt ud. Børn blev oftest fremstillet hvilende på en seng eller i en vugge, og ofte med dets favoritlegetøj. Det var ikke ualmindeligt at meget unge børn blev fotograferet med et familiemedlem, oftest moderen. Voksne var oftere anbragt i stole, eller endda støttet til specielt designede rammer. Blomster var også almindeligt på post-mortem fotografier.

Fornemmelsen af livagtighed blev somme tider forbedret ved enten at lade afdødes øjne være åbne på billedet, eller ved senere at bemale fotografiet med pupiller, og mange tidlige billeder (specielt ferrotypier og ambrotypier har en lyserød tint tilføjet på kinderne af liget.

Senere eksempler bærer præg af mindre anstrengelser for opnåen af det "livagtige" udseende og viser oftere den døde i en kiste. Meget sene eksempler viser de døde liggende i en kiste med en større gruppe begravelses-deltagere stående omkring - denne type billeder var specielt anvendte i Europa og er mindre brugt i USA.

Post-mortem fotografering bruges stadig i visse dele af verden, så som Østeuropa. Specielt personer som regnes for særligt hellige, portrætteres liggende i deres kister, og er endnu i omløb blandt troende østligt- og orientalsk ortokdokse katolikker.

En anden variation har fotografering af familien med et skrin (ofte med et portræt taget mens vedkommende endnu var i live) tilegnet den afdøde.

Post-mortem fotografering i populærkultur 
 Grace Stewart (Nicole Kidman) finder et fotoalbum med sørgeportrætter i filmen The Others fra 2001.

Se også 
 Død
 Memento mori

Eksterne henvisninger 
 Paul Frecker collection  
 "Vi tiltrækkes af foto af lille pige på grund af gåden - og en anden dødskultur" Anne Bech-Danielsen, Politiken.dk 7. marts 2015

Fotografi
Liv
Puerto Limón

Puerto Limón (eller bare Limón) er en by i det østlige Costa Rica, med et indbyggertal (pr. 2005) på cirka 105.000. Byen ligger i provinsen Limón på Costa Ricas kyst til det Caribiske hav, og er en af landets vigtigste havnebyer.

Byer i Costa Rica
Alajuela

Alajuela er en by i det centrale Costa Rica med et indbyggertal på cirka . Byen er administrationsby i provinsen Alajuela.

Referencer 

Byer i Costa Rica
Puntarenas

Puntarenas er en by i det vestlige Costa Rica, beliggende på landets Stillehavskyst. Puntarenas har et indbyggertal (pr. 2000) på ca. 102.000 og er hovedstad i en provins af samme navn.

Eksterne henvisninger 

Byer i Costa Rica
Gonaïves

Gonaïves er en by på det nordlige Haiti, med et indbyggertal på . Byen er hovedstad i departementet Artibonite og ligger på landets kyst til det Caribiske hav.

Kildeangivelser 

Byer i Haiti
Port-de-Paix

Port-de-Paix er en by på det nordlige Haiti, med et indbyggertal (pr. 2007) på cirka 125.000. Byen er hovedstad i departementet Nord-Ouest og ligger på landets Atlanterhavskyst.

Eksterne henvisninger 

Byer i Haiti
Saint-Marc

Saint-Marc er en by i det vestlige Haiti, med et indbyggertal (pr. 2000) på cirka 100.000. Byen ligger i i departementet Artibonite, på landets kyst til det Caribiske hav.

Byer i Haiti
Hinche

Hinche er en by i det centrale Haiti, med et indbyggertal (pr. 2003) på cirka 50.000. Byen er hovedstad i departementet Centre og ligger tæt ved grænsen til nabolandet Den Dominikanske Republik.

Byer i Haiti
Jacmel

Jacmel er en by i det sydlige Haiti, med et indbyggertal (pr. 2003) på cirka 40.000. Byen er hovedstad i departementet Sud-Est og regnes for landets kulturelle hovedstad.

Byer i Haiti
Les Cayes

Les Cayes er en i på det vestlige Haiti, med et indbyggertal (pr. 1995) på cirka 46.000. Byen ligger i departementet Sud og er en af Haitis vigtigste havnebyer.

Havnebyer
Byer i Haiti
Rejsearrangører i Danmark

Rejsearrangører i Danmark (forkortet RiD) er en landsdækkende interesseorganisation for danske rejsearrangører, hvis hovederhverv er at arrangere og sælge ferierejser med henholdsvis fly og rutefly. Brancheforeningens formål har siden stiftelsen i starten af 1980'erne været at varetage medlemmernes erhvervsmæssige interesser overfor de offentlige myndigheder, nationale og internationale organisationer, medier og andre fælles interessanter i både Danmark og udlandet. Endvidere bistår foreningen medlemmerne med råd og vejledning om lovgivningen og andre forhold på rejseområdet. Medlemmerne af foreningen, hvis sekretariat til den daglige administration er beliggende på Frederiksberg, er forpligtet til at opfylde kendelser afsagt af Pakkerejse-Ankenævnet i tilfælde af at virksomheden ikke når til enighed med kunden om en klage. Ydermere har medlemmerne en forpligtelse til at følge Rejsegarantifondens love og skal opfylde en række kriterier, herunder at man driver ens virksomhed på en seriøs måde og overholder gældende lovgivning og branchekutymer, for at blive medlem. Organisationen har 13 rejsearrangører (pr. december 2008) med medlemmer, som stod for 85% af samtlige charterrejser med fly ud af Danmark (pr. 2007).

Organisationens historie 
Charterbureauernes brancheforening blev stiftet i 1983 af rejsebureauerne Tjæreborg Rejser og Spies Rejser og benyttede tidligere navnet Tour Operators in Denmark. I efteråret 1990 etablerede foreningen sammen den uafhængige forbrugerorganisation Forbrugerrådet og en anden af rejsebranchens organisationer, Danmarks Rejsebureau Forening, et nyt ankenævn under navnet Rejse-Ankenævnet (i dag kendt som Pakkerejse-Ankenævnet), som påbegyndte sit arbejde den 1. januar 1991.

Bestyrelsen i foreningen består på ethvert tidspunkt af mindst tre og højst fem bestyrelsesmedlemmer og hvis formand vælges på skift mellem RIDs tre største medlemmer ved den årlige generalforsamling. Formanden udtaler sig på RIDs vegne om foreningen og om branchens forhold generelt. Medlemmernes stemmeret og dets størrelse baseres på medlemmernes salg af passagerer/rejser (pakkerejser og seat-only) med afrejse ud af Danmark i det foregående regnskabsår.

Referencer

Ekstern kilde/henvisning 
 Rejsearrangører i Danmarks officielle hjemmeside

Brancheforeninger i Danmark
Foreninger fra Danmark
Turisme i Danmark
RID

RID, akronymet henviser til flere artikler:

 Rejsearrangører i Danmark – brancheforening for rejsearrangører i Danmark.
 Rivista Italiana Difesa – italiensk magasin.
Ebbe Trenskow

Ebbe Immanuel Trenskow (født 3. oktober 1937 i Viskinge) er en dansk skuespiller og teaterinstruktør.

Trenskow, der egentlig var uddannet på kontor, blev elev hos Agnes Rehni og Søren Weiss og senere uddannet fra skuespillerskolen ved Odense Teater i 1964. Han fik også sin debut på teatret, hvor han var ansat frem til 1972, hvor han kom til Aalborg Teater. I Aalborg fik han sit debut som instruktør. Han medvirkede bl.a. i Nøddebo Præstegaard, My Fair Lady og Les Misérables. Han fungerede en overgang som instruktør for vikingespillene på Fyrkat ved Hobro, ligesom han i Aalborg tog initiativ til de eneste professionelle friluftsspil uden for København. Ebbe Trenskows sidste rolle på Aalborg Teater var som Firs i Tjekhovs ”Kirsebærhaven”.

Filmografi

Film 
 Peter von Scholten (1987)
 De nøgne træer (1991)

Tv-serier 
 Rejseholdet (1983)
 TAXA (1997-1999)

Eksterne henvisninger 
 

Skuespillere fra Danmark
Park Pobedy (Moskvas metro)

Park Pobedy metrostation (; ) er en station på Moskvas metro i Dorogomilovo rajon, Vestlige administrative okrug, Moskva på Arbatsko-Pokrovskajalinjen og Kalininsko-Solntsevskajalinjen melem metrostationerne , ,  og . Beliggende m under jorden er det den dybestliggende metrostation i Moskva. Stationen har ligeledes de længste rulletrapper i Europe, hver med en længde på 126 m. og 740 trin. Turen til overfladen tager ca. 3 min.

Byggeriet 

Byggeri indledtes i 1986. De oprindelige planer indeholdt forbindelser fra Arbatsko-Pokrovskajalinjen til den fremtidige Mitinoudvidelse, Butovskajalinjen og Kalininsko-Solntsevskajalinjen. De tre linjer blev indarbejdet i stationens design, med to ekstra spor parallelt med sporene til Arbatsko-Pokrovskajalinjen, men sidstnævnte linje ville kræve et tredje sæt sporet vinkelret på de øvrige. Men under 1990'ernes finansielle kriser endte radialprojektet; stationen åbnede i 2003 som endestation for Arbatsko-Pokrovskajalinjen, og i 2008 blev Strogino-Mitino-forlængelsen af Arbatsko-Pokrovskajalinjen indledt fra Park Pobedy. Det andet sæt af spor blev taget brug den 31. januar 2014 som en del af Kalininsko-Solntsevskajalinjen med kørsel til Delovoj center.

Galleri

Referencer

Se også 
 Moskvas metro

Eksterne henvisninger 

 Byggeriet af Park Pobedy på metro.ru, hentet 21. januar 2017 
 Park Pobedy metrostation på mymetro.ru, hentet 21. januar 2017 
 KartaMetro.info— Stationsplaceringer og udgange på kort over Moskva (engelsk/russisk) 

Metrostationer på Arbatsko-Pokrovskajalinjen
Etableret i 2003
Moskvas metrostationer
Gaven (film fra 2008)

Gaven er et dansk dramafilm fra 2008, der er instrueret af Niels Gråbøl. Manuskriptet er skrevet af Niels Gråbøl og Rasmus Botoft efter idé af Botoft.

Medvirkende 
 Henning Jensen 
 Jakob Cedergren
 Paw Henriksen 
 Karen-Lise Mynster 
 Ulf Pilgaard 
 Lene Brøndum 
 Rita Angela 
 William Rosenberg 
 Lisbeth Wulff 
 Rasmus Botoft 
 Niels Gråbøl
 Helge Scheuer
 Rikke Lylloff 
 Christopher Palmelund Simonsen 
 Katrine Falkenberg
 Stig Günther  
 Josefine Gråbøl 
 Ulrik Crone 
 Wahid Folami 
 Hans Holtegaard 
 Stine Bæk Iversen 
 Christian Bretton Meyer 
 Lone De Caldas Sondrup 
 Wili Valdemar

Eksterne Henvisninger 

 Filmens hjemmeside

Danske film fra 2008
Dramafilm fra Danmark
Film instrueret af Niels Gråbøl
Rikke Lylloff

Rikke Lylloff Madsen  (født 28. september 1978) er en dansk skuespillerinde.

Lylloff er uddannet fra skuespillerskolen ved Odense Teater i 2004.

Filmografi

Spillefilm

Serier

Eksterne henvisninger 
 Rikke Lylloff  på teamplayers.dk
 

Skuespillere fra Danmark
Hans Holtegaard

Hans Holtegaard (født Hans Pedersen, 5. august 1952 i Nørhalne, død 26. juni 2021) var en dansk skuespiller og musiker.

Hans Holtegaard var oprindeligt uddannet elektriker. I 1973 var han med til at stifte det nordjyske comedy-orkester Slåbrock Band sammen med Alex Gullach og Kjeld Torbjørn, hvori han fungerede som sanger og trommeslager. Hans Holtegaard medvirkede i perioden 1977-1982 på tre pladeudgivelser sammen med Slåbrock band.

Efter tiden i Slåbrock Band påbegyndte Hans Holtegaard sin skuespillerkarriere. Han har deltaget i flere revyer, haft forskellige små roller på film og har i en årrække haft tilknytning til Vendsyssel Teater.

Filmografi

Film

Tv-serier

Referencer

Eksterne henvisninger 
 
 

Skuespillere fra Danmark
Danskere i 1900-tallet
Danskere i 2000-tallet
Personer fra Jammerbugt Kommune
Sangere fra Danmark
Trommeslagere fra Danmark
DIBS Payment Services

DIBS Payment Services AB er en svensk virksomhed med datterselskaber i Danmark og Norge, der udbyder betalingsløsninger til forskellige typer af forretninger.

Virksomheden blev stiftet i Danmark 1998 som Dansk Internet Betalings System med det formål at håndtere betalinger i netbutikker. I dag beskæftiges ca. 100 medarbejdere med at håndtere 1 mia. betalinger hos 15.000 kunder i 20 lande.

Kilder

Eksterne henvisninger 
Dansk hjemmeside 

Softwarevirksomheder fra Sverige
Elektroniske betalingssystemer
Teenage Mutant Ninja Turtles (avisstribe)

Teenage Mutant Ninja Turtles var en amerikansk avisstribe med Teenage Mutant Ninja Turtles. Serien startedes af Creator's Syndicate 10. december 1990 og gik indtil januar 1997.

Serien var en sort-hvid en-lags stribe, der gik alle ugens dage, i det lørdagsstriben i en periode dog var afsat til fankreationer. Søndagsudgaven vat en blanding af opgaver og fankreationer i den første tid men skiftede senere til kun at have fankreationer. Blandt de folk, der arbejdede på serien, var Ryan Brown, Dan Berger, Jim Lawson, Michael Dooney, Steve Lavigne og Dean Clarrain.

Nogle af striberne har været genoptrykt i Comics Revue nr. 58-82. Udgivelse i albumform har derudover været på tale omkring 1994, men ingen forlag var interesserede. Til gengæld har striberne været "genudsendt" på den officielle Ninja Turtles-hjemmeside og på GoComics.com men er senere forsvundet fra begge steder.

Noter 

Avisstribe
Tegneserier fra USA
VM i curling 2010 (kvinder)

Verdensmesterskabet i curling 2010 for kvinder var det 32. VM i curling for kvinder gennem tiden. Mesterskabet blev arrangeret af World Curling Federation og afviklet i arenaen Credit Union i-plex i Swift Current, Saskatchewan, Canada i perioden 20. – 28. marts 2010. Den canadiske provins Saskatchewan var VM-vært for anden gang – første gang var i 1983, hvor mesterskabet blev spillet i Moose Jaw og Schweiz vandt VM-titlen.

De tolv deltagende hold spillede først alle-mod-alle (round robin-kampe), hvilket gav elleve kampe til hvert hold. De fire bedste hold efter round robin-kampene gik videre til slutspillet om medaljer, der blev afgjort som et Page playoff med bronzekamp.

Mesterskabet blev vundet af Tysklands europamestre med Andrea Schöpp i spidsen. I finalen besejrede tyskerne Skotland med 8-6 efter en ekstra ende. 45-årige Andrea Schöpp blev dermed den ældste skipper, der havde vundet VM-guld indtil da, og den blot 17-årige tyske "lead", Stella Heiss, blev samtidig den yngste verdensmester indtil da. Og hvis skotterne havde vundet, var Eve Muirhead blevet den yngste VM-vindende skipper gennem tiden.

Det vat Tysklands anden VM-titel gennem tiden. Den første blev vundet 22 år tidligere, ved VM i 1988, hvor Andrea Schöpp ligeledes var holdets kaptajn. Schöpp spillede i øvrigt sit 17. VM, og hun manglede dermed kun at deltage i endnu ét VM for at tangere Dordi Nordbys rekord for flest VM-deltagelser.

Bronzemedaljerne gik til værtslandet Canada, hvis hold med Jennifer Jones som skipper besejrede Sverige i brozekampen med 9-6.

Danmark blev repræsenteret af Angelina Jensens hold fra Tårnby Curling Club, som udover skipperen bestod af Madeleine Dupont, Denise Dupont, Camilla Jensen og reserven Ivana Bratic. Danskerne opnåede seks sejre og fem nederlag i grundspillet, og holdet sluttede dermed på sjettepladsen.

Hold 

Mesterskabet havde deltagelse af 12 hold: Otte fra Europa, to fra Panamerika og to fra Asien/Oceanien. I Europa fungerede EM 2009 som kvalifikation, mens Stillehavsmesterskabet 2009 var den asiatisk/oceaniske kvalifikation. Fra Panamerika var Canada automatisk kvalificeret som værtsland, og derudover var USA eneste tilmeldte hold. Følgende hold kvalificerede sig til slutrunden:

Spillere

Resultater

Grundspil 

De 12 hold spillede en enkeltturnering alle-mod-alle, hvilket gav 11 kampe til hvert hold. De to bedste hold i grundspillet gik videre til playoff 1/2, mens nr. 3 og 4 gik videre til playoff 3/4.

Slutspil 

De fire bedste hold fra grundspillet spillede i slutspillet om medaljer, der blev afviklet som et Page playoff med bronzekamp.

Kilder / eksterne henvisninger 
Season of Champions – Ford World Women's Curling, Swift Current 2010   
World Curling Federation 
World Curling Federation – 2010 Ford World Women’s Championship to Canada (18. november 2008) 

2010 (kvinder)
Curling i 2010
Curling for kvinder
Curling i Canada
Sport i Swift Current
Fødselsdagsparadokset

Fødselsdagsparadokset er et statistisk fænomen, der ikke er et paradoks i klassisk betydning, men omtales som sådan, fordi de faktuelle omstændigheder er i modstrid med den intuitive opfattelse. Sandsynligheden, for at der i en tilfældigt sammensat gruppe er to personer med samme fødselsdag, overstiger 50%, når der er 23 eller flere personer i gruppen. Med 57 eller flere personer i gruppen stiger sandsynligheden til 99%. Sandsynligheden er 100%, når der er 366 eller flere personer i gruppen.

Beregningen tager ikke hensyn til skuddage.

Statistik
Paradokser
Animationsfysik

Animationsfysik er en humoristisk henvisning til at et ofte gentaget element i animationsfilm, er at fysikkens love bliver sat ud af kraft for at opnå en humoristisk effekt. Eksempelvis når en figur i en tegnefilm løber ud over en klippe, uden at blive påvirket af tyngdekraft, før det bliver bemærket.

Kilder 

Fiktion
Coyotus Interruptus

Coyotus Interruptus er en betegnelse for det tegnefilmsfænomen at en figur der løber ud over en skrænt først påvirkes af tyngdekraften (altså: falder) i det øjeblik figuren bliver klar over at den ikke længere har fast grund under fødderne.

Betegnelsen er opfundet i forbindelse med en konkurrence i tidsskriftet New Scientist.

Se også
Animationsfysik
Grimm E. Ulv (engelsk: Wile E. Coyote)
Coitus interruptus

Tegnefilm
World Curling Federation

World Curling Federation (WCF) er det internationale curlingforbund, der fungerer som det styrende organ for vintersportsgrenen curling på verdensplan. Forbundet blev dannet ud fra International Curling Federation (ICF) i forbindelse med forsøget på at få curling optaget på programmet ved de olympiske vinterlege. Navneændringen skete i 1991.

ICF var blevet oprettet i 1965 som en komite (International Curling Council) under Royal Caledonian Curling Club i Perth, Skotland efter den succesfulde afholdelse af Scotch Cup-serien af verdensmesterskaber mellem Canada og Skotland. ICF bestod af repræsentanter fra curlingforbundene i Skotland, Canada, Sverige, Norge, Schweiz og USA og stod for indførelsen af et officielt VM i curling som arvtager for Scotch Cup.

WCF arrangerer flere verdensmesterskaber, herunder
 VM i curling for mænd, kvinder og mixeddouble
 Junior-VM i curling for drenge og piger
 VM i kørestolscurling for mixeddouble
 Senior-VM i curling for mænd og kvinder

Medlemmer

Kilder / eksterne henvisninger 
World Curling Federation 

Curling
Internationale sportsorganisationer
Den nytyske skole

Den nytyske skole () var en strømning inden for den musikalske udvikling bort fra den konservative forståelse af musikken som absolut og hen imod programmusik.

Der havde i anden halvdel af 1800-tallet dannet sig en gruppe af musikere og musikvidenskabsfolk omkring Franz Liszt, som udmøntede udtrykket "musik for fremtiden" (ty. "Musik der Zukunft"). Udtrykket den nytyske skole skulle stamme fra Franz Brendel 1859, udgiveren af Neue Zeitschrift für Musik ("Nyt tidsskrift for musik"). Til denne kreds af nytyske hørte foruden Brendel og Liszt komponisterne Hector Berlioz, Richard Wagner og Liszt-eleverne Joachim Raff, Peter Cornelius og Felix Draeseke. Som historisk forbillede blev Ludwig van Beethoven trukket frem som komponist og Robert Schumann som kritiker.

For den nytyske skole drejede det sig om ny definition af kunstneren i samfundet: ved siden af selve det at komponere musik blev den 'åndelige' beskæftigelse med musikken, musikkritikken, hævet op til et opgave for kunstneren – musikeren blev til en intellektuel. Dermed var der lagt en vigtig grundsten for det moderne inden for musikken.

En sådan progressiv strømning havde brug for modstand. Det fandt Brendel hurtigt i blandt andre Johannes Brahms, Joseph Joachim og Eduard Hanslick, og senere vendte den tidligere tilhænger Hans von Bülow sig imod bevægelsen. Det kom således til den såkaldte "musikstrid" (ty. 'Musikstreit') i de herskende musiktidsskrifter, særligt i Neue Zeitschrift für Musik og Rheinische Musik-Zeitung. Temaer og paradigmer i den nytyske skole prægede den musikæstetiske debat indtil begyndelsen af 1900-tallet. På den måde blev begrebet etableret i Tyskland for den retning som erklærede musikdramaet og programmusikken for indbegrebet af fremskridt inden for musikken. I det 20. århundrede blev Richard Strauss såvel som musikvidenskabsmanden  Arthur Seid regnet hertil.

Begrebet nytysk implicerer en politisk målretning eller i det mindste et nationalt tilhørsforhold. Imod det taler dog det deciderede internationale præg gennem de tre: Berlioz, Liszt og Wagner. Faktisk var den unge Liszt og den unge Wagner i deres skrifter ledt af tidligsocialistiske socialutopier, der var forbundet med bestræbelserne efter en nationalstat. Denne politiske dimension forsvandt dog hurtigt i den journalistiske strid; kun Brendel taler i sin opsats "Das Kunstwerk der Zukunft und die Einzelkünste" ('Fremtidens kunstværk og den enkeltstående kunst') om et verdenssamfund hvis ledestjerne skulle være musikdramaet (Wagners). Den nytyske skole og især Liszts symfoniske digtning udgjorde dog for mange europæiske kunstnere en måde til identifikation med det egne land og til at udvikle et 'tonesprog': således kan i det sene 19. århundrede næsten alle nationale skoler og stilarter (fx i Rusland, Tjekkiet og Finland) på direkte eller indirekte måde udledes af Liszts, Wagners og Berlioz' æstetik og musik.

Referencer 

Musikhistorie
Musik fra Tyskland
Blixa Bargeld

Blixa Bargeld (Født Christian Emmerich 12. januar 1959 i Vestberlin, Tyskland) er en komponist, forfatter, skuespiller, sanger, musiker, performer og foredragsholder indenfor flere kunstneriske felter. Han er bedst kendt for studiearbejde og turnéer med grupperne Einstürzende Neubauten og Nick Cave and the Bad Seeds.

Solo diskografi 
 1995 "Commissioned Music"
 1996 "Die Sonne" (med Gudrun Gut)
 2000 "Recycled" (Soundtrack komponeret af Blixa Bargeld, arrangeret og dirigeret af Tim Isfort og fremført af hans orkester)
 2001 "Elementarteilchen*2006 "Blixa Bargeld liest Bertolt Brecht Erotische Gedichte" indtalt oplæsning på tysk af Bertolt Brecht's erotiske digte

Andre indspilninger 
 1993 "Radio Inferno"

Filmografi 
 Recycled
 Mumien (han lavede mumiens karakteristiske lyd )
 Die Totale Therapie 
 Die Terroristen!
 Wings of Desire (som sig selv, under en forestilling med Nick Cave and the Bad Seeds)
 Nihil oder Alle Zeit der Welt
 Dandy (1987, directed by Peter Sempel)
 Kalt wie Eis
 Liebeslieder (1995)
 Palast der Republik (2004)
 Halber Mensch (2005)
 On Tour with Neubauten.org (2006)
 Listen With Pain (2006)
 Blixa Bargeld: Rede / Speech DVD (2006)

Kilder

Eksterne henvisninger 

 Blixa Bargelds hjemmeside
 Einstürzende Neubautens officielle hjemmeside 
 Blixa Bargeld modtog Qwartz d'Honneur
 

Komponister fra Tyskland
Sangere fra Tyskland
Skuespillere fra Tyskland
Personer fra Berlin
Albert Jorquera

Albert Jorquera (født 3. marts 1979) er en spansk tidligere fodboldmålmand. Han spillede det meste af sin karriere i F.C. Barcelona, hvor han overvejende var reserve, da Víctor Valdés var førstevalg.

Eksterne henvisninger 

Fodboldspillere fra FC Barcelona
Fodboldspillere fra FC Barcelona B